  Виталий Пронин Студент аръёс.Городэ дышетскыны лыктэм «вож» студентъёслэн улонзы капчигес мед луоз шуыса, мон малпай кӧня ке дэмланъёс сётыны.Тодӥсь-валась студент сямен верасько: ӝыт вазьгес изьыны выдыны луонлыкед вань ке, выд вазьгесь! Мукет нуналаз, ульчаын тонэ адӟыса, адямиос зомбилэсь кадь медаз пегалэ.Эшъяськы группаедлэн старостаеныз, со группаын кылдэм вань юанъёсты, шуг-секытъёсты сэрттэ-пертче, деканатысь ивор но нырысь ик со доры вуэ. Быгатӥд ке, быдэс группаеныд эшъяськы.Сак эскеры дышетӥсь-ёстэ! Параосын уг ке пусйыло, кин ветлэ, кин уг, быгатӥськод кышкатэк дорад изьыны кыльыны. Озьы ке но нырысь ик малпаськы, быгатод-а тон вань ортчем материалэз ачид шедьтыны. Дышетӥсед отметка «автоматэн» (экзамен сётытэк) пуктылэ ке, тыршы солы кельшыны, «автомат» - со бадӟым но шер кузьым!Огпол ке но аслыд эрик сёт - эн мыны ӵукназэ парае. Соку улонлэн шӧмыз ческыталоз, куддыръя ымпушкыд ӝуалоз, собере ортчоз. Но чакласькы!!! Улонад таӵеез огдышемлы медаз пӧрмы!Тодад возь: дышетӥсьлы студентъёс ваньзы огкадесь. Соин ик реферат, доклад яке презентация лэсьтыкуд, вань сюлэмдэ эн поны. Котькӧня тыршы но, дышетӥсь шуоз: визьтэм-азьтэм, нош ик ваньзэ вотэсысь кыскид!Нырысетӥ курсын уж эн утча! Тон уд вутты ужаса но, дышетскыса но. Студент улонлэсь шӧмзэ умой шӧдид ке, соку гинэ ужаны кутскы.Быгатэмедъя концертъёсы, пӧртэм шудонъёсы ветлы. Вузлэн котькуд ужрадъёсаз одно ик пыриськыны тыршы. Та ваньмыз тынэсьтыд улондэ яркыт буёлъёсын тырмытоз.Мынэсьтым дэмланъёсме санэ басьтыкуд, тод: вордскем шаередлы кулэ тодӥсь-валась, тыршись но визьмо ужасьёс. Соин ик, кызьы шуиз товарищ Ленин, дышетсконо, дышетсконо но дышетсконо!  